
ŠAKIŲ RAJONO KIDULIŲ PAGRINDINĖS MOKYKLOS 2024 METŲ VEIKLOS ATASKAITA

1. Bendros žinios apie ugdymo įstaigą (pavadinimas, buveinės adresas, telefonas, el. paštas, žinios apie vadovą, skyriai/filialai).

Šakių rajono Kidulių pagrindinė mokykla, Nemuno g. 51, Kiduliai, Šakių r. LT-71400,  tel.: +370 345 62 225 ir +370 345 62 392, el. paštas kiduliumokykla@gmail.com. 
Direktorius Robertas Sakas, tel. +370 682 50524,  el. paštas robertas.sakas@gmail.com, nuo 2024 m. rugpjūčio 20 d. direktorė Odeta Dailidienė, tel. +370 618 85 492, el. paštas odetadailidiene@gmail.com.
Interneto svetainė: www.kiduliai.sakiai.lm.lt.

1. Mokyklos 2024 metų pagrindinės veiklos kryptys, jų sąryšis su mokyklos strateginiu veiklos planu, metų veiklos programa bei mokyklos direktoriaus metinėmis veiklos užduotimis.

Pagal Kidulių pagrindinės mokyklos 2021–2025 metų strateginį planą 2024 metų mokyklos veiklos programoje buvo keliami šie tikslai ir uždaviniai: 
I strateginis tikslas – Gerinti mokinių pamokų lankomumą.
Uždavinys. Komandinio darbo stiprinimas, kuriant saugią ir motyvuojančią mokytis ugdymo aplinką mokykloje.
II strateginis tikslas – Kurti įtraukiojo ugdymo modelį mokykloje.
Uždavinys. Užtikrinti nuolatinį orientavimąsi į mokinių mokymosi rezultatus, užtikrinant reguliarų atgalinį ryšį ir refleksiją.
III strateginis tikslas – Kurti kokybišką ir darnų neformalųjį ugdymą mokykloje.
Uždavinys. Skatinti mokytojų lyderystę, kuriant kryptingas neformaliojo ugdymo programas, užtikrinant jų tęstinumą ugdymo įstaigoje.
IV strateginis tikslas – Kurti šiuolaikišką ir išmanią mokyklą.
Uždavinys. Mokyklos erdvių ir ugdymo aplinkos pritaikymas mokinių poreikiams.
V strateginis tikslas – Tobulinti bendruomeniškumo ir bendradarbiavimo kompetencijas ugdymo įstaigoje.
Uždavinys. Dalijimasis gerąja patirtimi su kitomis ugdymo įstaigomis.

1. 2023 metais mokyklos išsikelti tikslai 2024 metams. Jų įgyvendinimas. 

I strateginis tikslas. Gerinti mokinių pamokų  lankomumą.
Uždavinys.
Komandinio darbo stiprinimas, kuriant saugią ir motyvuojančią mokytis ugdymo aplinką mokykloje.
Užtikrinant saugią ir motyvuojančią ugdymo aplinką mokykloje buvo siekiama, kad planuojant ir organizuojant ugdymo procesą bei kitas mokyklos veiklas ir sprendžiant iškilusias problemas ir iššūkius, įsitrauktų visa mokyklos bendruomenė. 
2024 m. buvo išrinkta nauja mokyklos taryba, kurioje dirbo 7 mokinių tėvai, 2 mokytojai ir 2 mokiniai. Mokyklos tarybos atstovai dalyvavo rengiant mokyklos veiklos planavimo dokumentus, dirbo mokytojų atestacijos komisijos sudėtyje, teikė pasiūlymus mokyklos administracijai.
Mokykloje 2 kartus per metus vyko 1–10 klasių mokinių tėvų susirinkimai ir 1 visuotinis tėvų susirinkimas. Tėvų susirinkimų metu buvo organizuojami tėvų švietimo renginiai: paskaitas skaitė policijos darbuotoja ir mokyklos psichologė. 2024 m. klasių tėvų susirinkimuose aktyviai dalyvavo ikimokyklinio ugdymo ir pradinio ugdymo koncentrų mokinių tėvai (ikimokyklinio – 90 proc., pradinio – 80 proc.  mokinių tėvų).
[bookmark: _Hlk185406529]5–10 klasių mokinių tėvų dalyvavimas tėvų susirinkimuose buvo daug pasyvesnis. Dalyvavo apie 20 proc. mokinių tėvų.
Mokykloje veikia mokinių taryba. Jos iniciatyva buvo organizuota apklausa dėl neformaliojo ugdymo būrelių steigimo mokykloje bei pateikti pasiūlymai mokyklos renginių organizavimo planui. Mokinių iniciatyva buvo organizuotas Tolerancijos dienos minėjimo renginys. Mokiniai gamino malūnėlius, kuriais papuošė mokyklos erdves ir aplinką. Mokiniai iniciavo Mokytojo dienos minėjimą mokykloje, dalyvavo Tremtinių dienos minėjimo renginyje kartu su Kidulių krašto bendruomene Kaimelio kapinėse, taip pat prisijungė prie Šaulių sąjungos iniciatyvos ir  prieš Vėlines tvarkė senąsias Kidulių kapines, uždegė žvakeles ant apleistų kapų. 
Buvo parengtas Tradicinių renginių organizavimo mokykloje planas. Buvo siekiama, kad organizuojant renginius įsitrauktų ir juose dalyvautų visa mokyklos bendruomenė. 
Labai aktyviai organizuojant renginius dalyvavo ikimokyklinio ugdymo grupių ugdytiniai, mokytojai, tėvai. 
Buvo organizuoti šie  renginiai „Linksmuolė Velykė-išdykęs kiškutis“, šeimos šventė koncertas ir paroda „Mano mamos skrybėlė“, integruotų veiklų savaitė „Rudenėlio paveikslas“ bei meninė-kūrybinė „Kalėdinio vainiko paroda“.
1–4 klasių mokiniai kartu su tėveliais surengė tradicinę Juozuko mugę mokykloje. 5–10 klasių koncentro mokinių tėvai pasyviai dalyvavo mokyklos renginiuose, bet prisidėjo organizuojant mokinių edukacines išvykas, pilietines akcijas ir kartu su vaikais jose dalyvavo. Mokiniai ir jų tėvai dalyvavo „Baltų vienybės dienos“ renginyje Sudargo piliakalniuose, kalendorinių švenčių renginiuose Kidulių dvare, žygiuose  ir kt.
Kuriant įtraukią ugdymo aplinką mokykloje, svarbu, kad kiekvienas mokyklos bendruomenės narys ugdymo įstaigoje jaustųsi gerai, sulauktų reikiamos pagalbos.
Mokykloje suformuota pilna švietimo pagalbos specialistų komanda. Vieną kartą per pusmetį mokykloje buvo organizuojamos „Apvalaus stalo“ diskusijos, kuriose mokytojai, švietimo pagalbos specialistai, tėvai aptarė iškilusias mokinių ugdymo ir elgesio problemas, susitarė dėl problemų sprendimo, mokinių individualių planų koregavimo, buvo teikiamos konsultacijos tėvams ir mokytojams. 
Uždavinys įvykdytas, bet siekiant užtikrinti efektyvesnį komandinį darbą mokykloje, reikia intensyvinti mokinių tarybos veiklą, kad kuo daugiau mokinių įsitrauktų teikiant pasiūlymus mokyklos administracijai, aktyvinti mokyklos tarybos darbą įvairiais mokyklos veiklos organizavimo klausimais.
II strateginis  tikslas. Kurti įtraukiojo ugdymo modelį mokykloje.
Uždavinys.
Užtikrinti nuolatinį orientavimąsi į mokinių mokymosi rezultatus, užtikrinant reguliarų atgalinį ryšį ir refleksiją.
Mokinių mokymosi rezultatai mokykloje buvo nuolat  stebimi ir analizuojami įvairiais lygmenimis. Mokykloje sukurta Mokinių individualios pažangos stebėjimo ir fiksavimo tvarka, patvirtintas  Mokinių mokymosi pasiekimų ir vertinimo rezultatų panaudojimo tvarkos aprašas.  Buvo parengtos pusmečių ir metinės mokinių mokymosi rezultatų suvestinės. 
Mokytojų taryboje 2 kartus per mokslo metus buvo aptariami mokinių mokymosi  rezultatai, buvo  priimti sprendimai dėl situacijos gerinimo ir problemų sprendimo bei konsultacijų teikimo tvarkos mokiniams turintiems mokymosi sunkumų. Siekiant užtikrinti  savalaikę švietimo pagalbą mokiniams, mokykloje sukurtas Švietimo pagalbos teikimo mokiniui algoritmas.
Kartą per mėnesį mokinių mokymosi rezultatai buvo aptariami klasių valandėlių metu su klasės auklėtoja. 
Mokinių mokymosi pasiekimai buvo reguliariai aptariami mokytojų metodinėse grupėse, susitarta dėl mokinių mokymosi rezultatų fiksavimo ir metodikos atskirų dalykų pamokose, parengtos atskirų dalykų mokinių rezultatų vertinimo tvarkos ir metodikos.
2023–2024 m. m. 93,7 proc. mokinių pasiekė bendrųjų ugdymo programų ir dalykinių kompetencijų lygį, atitinkantį jo amžiaus grupei keliamus tikslus bei ugdymosi patirtį. 
54,4 proc. mokinių padarė pažangą, pagerėjo mokymosi motyvacija, sumažėjo be pateisinamos priežasties praleistų pamokų skaičius (6,7 proc. nuo bendro praleistų pamokų skaičiaus).
Atlikta mokinių rezultatų lyginamoji analizė. Lyginant 2022–2023 m. m. ir 2023–2024 m. mokinių mokymosi rezultatus stebimas mokinių mokymosi rezultatų mokinių mokymosi kokybės pokytis atskiruose klasių koncentruose.
	Klasių koncentrai
	Aukštesniuoju ir pagrindiniu mokymosi pasiekimų lygiu besimokančių mokinių skaičius proc. klasių koncentruose

	
	2022–2023 m. m.
	2023–2024 m. m.
	Pokytis proc.

	1–4 kl.
	52,7 proc.
	62,7 proc.
	+ 10 proc.

	5–8 kl.
	24 proc.
	20,4 proc.
	-3,6 proc.

	9–10 kl.
	7,1 proc.
	0 proc.
	-7,1 proc.



[bookmark: _Hlk185426708]Ypač žymūs mokymosi kokybės pokyčiai stebimi 9–10 klasėse. Gerai ir labai gerai besimokančių mokinių skaičius šiame koncentre sumažėjo (-7,1proc.). Mokiniams trūko mokymosi motyvacijos. Tai lėmė socialinės ir ekonominės priežastys. 9–10 klasių koncentre padaugėjo specialiųjų poreikių mokinių skaičius. 
Analizuojant 10 klasės PUPP pastebėta, kad nė vienas mokinys negavo nepatenkinamų įvertinimų. Lietuvių kalbos bendras balo vidurkis (6,25) pagerintas 0,68 balo, matematikos (5,0) - 0,7 balo sumažėjo.
Mokiniams buvo teikiama savalaikė švietimo pagalbos specialistų pagalba, buvo  sudaromi individualūs mokymo planai, skiriamos atskirų dalykų konsultacijos.
5–8 klasių koncentre mokymosi kokybės  nežymiai sumažėjo. Visi 8 kl. mokiniai dalyvavo NMPP. Tik vienas mokinys  nepasiekė matematikos NMPP patenkinamo lygio. 
1–4 klasių mokinių mokymosi kokybė pagerėjo 10 proc. Visi mokiniai dalyvavo NMPP patikrinime. Labai geri matematikos NMPP rezultatai. 90 proc. mokinių pasiekė pagrindinį ugdymo pasiekimų lygį. 
Buvo sudarytos sąlygos 1–4 klasių mokiniams, kuriems  tenka ilgiau laukti mokyklinio autobuso, paruošti pamokas mokykloje. Šiose veiklose dalyvavo 20 proc. 1–4 klasės mokinių. Tai padarė poveikį mokinių mokymosi rezultatų teigiamam pokyčiui, nes mokiniai ruošė namų darbus prižiūrimi mokytojo, galėjo naudotis mokyklos kompiuteriais ir kt. mokymo priemonėmis. 
Uždavinys įvykdytas iš dalies.  Norint pagerinti mokinių mokymosi kokybę, būtina pagerinti  sąlygas specialiųjų poreikių mokinių integravimui mokykloje, didinti mokinio padėjėjo etatų skaičių, nes šiuo metu įsteigta tik 1 mokinio padėjėjo etatas, kuris netenkina švietimo pagalbos teikimo poreikio specialiųjų poreikių mokiniams, mokykloje nėra sensorinio kambario, trūksta mokymo priemonių specialiųjų poreikių mokiniams.
III strateginis tikslas. Kurti kokybišką ir darnų neformalųjį ugdymą mokykloje.
Uždavinys.
Skatinti mokytojų lyderystę, kuriant kryptingas neformaliojo ugdymo programas, užtikrinant jų tęstinumą ugdymo įstaigoje.
[bookmark: _Hlk121827902]Įgyvendinant šį strateginį tikslą, 2024 m. racionaliai panaudojant neformaliojo ugdymo valandas, buvo siekiama  mokykloje užtikrinti formaliojo ir neformaliojo ugdymo dermę ir tęstinumą. Ši metodika taikoma įvairiuose ugdymo koncentruose, stengiantis užtikrinti mokomųjų dalykų įgūdžių gilinimą neformaliojo ugdymo užsiėmimuose. 
2024 m. mokykloje buvo vykdoma 10 neformaliojo ugdymo programų. 
Siekiant užtikrinti mokinių informatikos pradmenų ugdymą 1–4 klasių mokiniams, mokykloje vykdoma neformaliojo ugdymo programa „Pirmieji žingsniai informatikos pasaulyje“, į kurią integruotas informatikos pradmenų kursas pradinėse klasėse, taip pat dar vykdoma socialinių emocinių įgūdžių lavinimo ir smurto prevencijos programa „Antras žingsnis“. Šių programų vykdymui buvo skiriama po 1 val. iš neformaliajam ugdymui skirtų valandų 1–4 klasių koncentre.
Siekiant didinti mokinių pasirinkimo galimybes, vykdomos ir sporto bei muzikos krypties neformaliojo ugdymo programos. Suburtas mišrus vokalinis ansamblis, sporto būrelį lankantiems mokiniams sudaromos galimybės žaisti kvadratą, tenisą, futbolą bei tobulinti šių sporto šakų įgūdžius užtikrinant programos  tęstinumą. 
Nuo 2024 m. rugsėjo mėnesio, siekiant  sukurti daugiau galimybių užsienio kalbų mokymosi pasirinkimui mokykloje, įsteigtas būrelis „Europos kalbos ir kultūra“, kuriame mokiniams dėstomi lenkų kalbos pagrindai.  
Neformaliojo ugdymo valandos taip pat buvo skiriamos atskirų mokomųjų dalykų ilgalaikių projektinių veiklų vykdymui. Sukurtos 4 praktinių projektinių veiklų programos pagal individualius mokinių poreikius, kuriose mokiniai galėjo gilinti menų, gamtos, tiksliųjų mokslų ir užsienio kalbų žinias, veiklose dalyvavo 100 proc. 1–10 klasių mokinių.
60 proc. mokyklos mokinių dalyvavo neformaliojo ugdymo užsiėmimuose. Mokiniai, lankantys neformaliojo ugdymo būrelius, aktyviai dalyvavo konkursuose, varžybose ir kt. renginiuose. Mokslo metų pabaigoje kiekvienas būrelis surengė baigiamąjį renginį mokyklos bendruomenei. Muzikos būrelio nariai reprezentavo savo veiklą mokyklos renginių metu. Sporto būrelio nariai dalyvavo rajoninėse kvadrato varžybose.
Dalis mokyklos  mokinių lanko neformaliojo būrelius Jurbarko mieste, todėl šiuo metu siūloma mokyklos neformalioji veikla tenkina mokinių poreikius.
Uždavinys įvykdytas. Planuojant neformaliojo ugdymo veiklas mokykloje, bus siekiama daugiau mokyklos mokinių įtraukti į neformalųjį ugdymą ir skatinti mokytojų lyderystę naujų neformaliojo ugdymo programų kūrimui.
IV strateginis tikslas. Kurti šiuolaikišką ir išmanią mokyklą.
Uždavinys.
Mokyklos erdvių ir ugdymo aplinkos pritaikymas mokinių poreikiams.
Įgyvendinant šį strateginį tikslą, 2024 m. mokykla siekė sukurti funkcionalią, šiuolaikišką mokymosi aplinką, turtinant mokyklos informacinių technologijų bazę bei atnaujinant mokyklos valgyklą, modernizuojant maisto gaminimui skirtą įrangą. 
Siekiant sudaryti sąlygas sklandžiam PUPP ir NMPP vykdymui, mokykloje buvo atnaujinta mokyklos kompiuterių bazė. Nupirkti 4 nauji kompiuteriai, kiti kompiuteriai atnaujinti, įsigyta kompiuterinės įrangos priedų (pelių, klaviatūrų ir kt.). Visuose kabinetuose sudarytos sąlygos naudotis internetiniu ryšiu, kabinetai aprūpinti  kompiuterine įranga. Tai sudarė galimybes sėkmingai panaudoti informacines technologijas ugdymo procese. 100 proc. 1–10 klasių mokinių ir mokytojų naudojo IT pamokose ir kitose ugdymo proceso veiklose.
Siekiant pagerinti  bibliotekininko darbo sąlygas mokykloje, įsigytas belaidis brūkšninių kodų skaitytuvas, bibliotekos fondai papildyti naujomis knygomis. 
2024 m. buvo atnaujinta mokyklos valgykla. Atliktas valgyklos patalpų remontas, atnaujintos  ventiliacijos ir kanalizacijos sistemos. Valgyklos remonto ir atnaujinimo darbai atlikti panaudojant mokyklos biudžeto  ir Šakių rajono savivaldybės lėšas (47083 Eur). Mokykla įsigijo maisto gaminimo įrangos (13465 Eur).
Mokyklos valgyklos atnaujinimo darbai leidžia užtikrinti kokybišką mokinių maitinimą ugdymo įstaigoje, kuris atitinka sveikos gyvensenos ir higienos reikalavimus. 
Uždavinys įvykdytas iš dalies. Mokykloje sukurta ugdymo aplinka, dar neatitinka šiuolaikinio ugdymo poreikių, kuri padėtų stiprinti mokinių mokymosi motyvaciją ir gerintų ugdymo rezultatus. Mokykloje trūksta patalpų edukacinių erdvių kūrimui. Būtina atnaujinti mokyklos kompiuterinių ir kitų mokymosi priemonių bazę. Mokykloje neįrengtas sensorinis kambarys, logopedo ir specialiojo pedagogo  kabinetuose nėra visų reikiamų priemonių reikalingų darbui su SUP poreikių mokiniais, neįrengtas psichologo kabinetas.  
V strateginis tikslas. Tobulinti bendruomeniškumo ir bendradarbiavimo kompetencijas ugdymo įstaigoje.
Uždavinys.
Dalijimasis gerąja patirtimi su kitomis ugdymo įstaigomis.
Įgyvendinant šį strateginį tikslą, mokykloje vykdomas ilgalaikis tęstinis projektas „Draugystės tiltai“, organizuojamos veiklos, kurių metu mokytojai dalijasi gerąja patirtimi  su kitomis ugdymo įstaigomis Lietuvoje ir  užsienyje.
Mokyklos anglų kalbos mokytoja skaitė pranešimą metodinėje-praktinėje Sūduvos regioninėje konferencijoje. Jos pranešimo tema  „Skaitmeninių priemonių  naudojimas mokinių kompetencijų ugdymui“.
1 mokinys dalyvavo Lietuvos bendrojo ugdymo mokyklų 4–8 klasių mokinių konferencijoje „Mokausi ir augu: skaičiuoju ir bendrauju užsienio kalbomis“, kur dalijosi patirtimi iš projekto „Love, Forest, Love“ veiklų.
Prioritetinėmis bendradarbiavimo temomis buvo pasirinktos įtraukios ugdymo aplinkos kūrimas ir projektinės veiklos organizavimas ugdymo įstaigoje. 
Pasirašyta bendradarbiavimo sutartis su Gelgaudiškio „Šaltinio“ ugdymo centru. 
Buvo bendradarbiaujama su Gelgaudiškio pagrindine mokykla. Abiejų mokyklų mokiniai dalyvavo „Judumo savaitės“ renginiuose, kurių metu suorganizuotos sportinės varžybos tarp Kidulių ir Gelgaudiškio pagrindinių mokyklų mokinių komandų.
Mokykla dalyvavo tarptautiniame Nordplus projekte  „Love, Forest, Love“. 7-8 klasių mokinių grupė lankėsi Danijoje ir Farerų salose. Projekto vadovė ir mokinių komanda pasidalino gerąja patirtimi iš užsienio ugdymo įstaigų apie projektinės veiklos organizavimo patirtis gamtos ir ekologijos temomis. Projekto vadovė taip pat dalyvavo respublikinėje konferencijoje „Įtraukios veiklos Nordplus projekte „Love, Forest, Love“ ir dalinosi patirtimis su kitomis ugdymo įstaigomis. 
Uždavinys įvykdytas. Mokykla aktyviai bendradarbiavo su kitomis ugdymo įstaigomis Lietuvoje ir užsienyje. Buvo pasidalinta patirtimis apie projektinių veiklų organizavimą.

1. 2023 metais veiklos ataskaitoje mokyklos iškeltos pagrindinės 2024 metų problemos. Jų sprendimai.
          
1. Mokykloje trūksta švietimo pagalbos specialistų.
Mokykloje įsteigta 0,5 psichologo etato ir 1 etatas mokinio padėjėjo. Problema ir toliau išlieka aktuali, nes psichologė mokykloje dirba tik vieną dieną savaitėje ir negali patenkinti individualių mokinių poreikių. Taip pat trūksta ir mokytojo padėjėjo papildomo etato, nes mokykloje daugėja specialiųjų poreikių mokinių, kuriems mokinio padėjėjo pagalba reikalinga 4–5 valandas per dieną. Esant dabartiniams šios pareigybės etatų skaičiui, mokykla negali užtikrinti reikiamos pagalbos mokiniams, kuri jiems priklauso pagal ŠPT rekomendacijas.
2. Nepakankama mokinių mokymosi motyvacija 9–10 klasių koncentre.
Siekiant pagerinti 10 klasės mokinių PUPP rezultatus, iš ugdymo plano buvo skiriama papildomai valandų lietuvių kalbos ir matematikos moduliams. Mokinių rezultatai reguliariai buvo analizuojami klasių valandėlėse, buvo atnaujintas mokinių individualios pažangos fiksavimo tvarkos aprašas, peržiūrėta mokinių skatinimo tvarka, ieškant efektyvesnių mokinių skatinimo priemonių ir formų. 9–10 klasių koncentre ši problema išlieka aktuali ir toliau. 2024 m. stebimi ženklūs mokymosi kokybės pokyčiai. Gerai ir labai gerai besimokančių mokinių skaičius šiame koncentre sumažėjo (7,1 proc.). Mokiniams trūko mokymosi motyvacijos. Tai lėmė socialinės ir ekonominės priežastys. 9–10 klasių koncentre padaugėjo specialiųjų poreikių mokinių skaičius. Analizuojant 10 klasės PUPP pastebėta, kad nė vienas mokinys negavo nepatenkinamų įvertinimų. Lietuvių kalbos bendras balo vidurkis (6,25) pagerintas 0,68 balo, matematikos (5,0) – 0,7 balo sumažėjo. Mokiniams buvo teikiama savalaikė švietimo pagalbos specialistų pagalba, buvo sudaromi individualūs mokymo planai, skiriamos atskirų dalykų konsultacijos.
3. Destruktyvus mokinių elgesys mokykloje.
Nors mokykloje buvo aktyviai vykdoma netinkamo elgesio mokykloje prevencija ir darbas su probleminio elgesio mokiniais, bet vis dar pasitaikė destruktyvaus mokinių elgesio apraiškų mokykloje. Buvo užfiksuoti 4 patyčių atvejai, taip pat 2 patyčių atvejai socialiniuose tinkluose. Užfiksuota, kad mokiniai mokykloje rūkė el. cigaretes. 2 cigaretės konfiskuotos ir perduotos policijai. 
Dar buvo užfiksuota atvejų, kai mokiniai nedrausmingai elgėsi pamokų metu, nesilaikė reikalavimų mokykliniame autobuse, viešai vartojo necenzūrinius žodžius, nesilaikė Mokinių elgesio taisyklių. 
Siekiant užtikrinti destruktyvaus mokinių elgesio atvejų mažėjimą mokykloje, buvo stiprinamas mokymosi aplinkos saugumo užtikrinimas mokykloje, įrengiant vaizdo stebėjimo kameras, mokiniams buvo taikomos įvairios pedagoginio poveikio priemonės, bendradarbiaujama su mokinių tėvais, stiprinamas mokytojų ir švietimo pagalbos specialistų komandinis darbas mokykloje.
4. Prastos techninės būklės mokyklinis autobusas, reikalaujantis didelių finansinių investicijų.
Problema išspręsta, nes Šakių rajono savivaldybė 2024 m. spalio mėn. paskyrė mikroautobusą FORD TRANSIT mokinių pavėžėjimui.
5. Prasta mokyklos katilinės būklė, kuriai reikalingas kapitalinis remontas.
Katilinės kapitalinis remontas nebuvo vykdomas, nes remontui neskirta lėšų. Ši užduotis perkeliama į naujus finansinius metus.
6. Reikalingas mokyklos pastato stogo remontas.
Pritrūkus lėšų, mokyklos stogo remonto darbai perkeliami į naujus finansinius metus.

1. Mokymosi aplinka:

5.1. Darbuotojų skaičius:
	
	Administracijos darbuotojų etatų skaičius
	Pedagoginių darbuotojų skaičius
	Kitų įstaigos darbuotojų etatų skaičius

	Metai
	2024 m.
	2023 m.
	2024 m.
	2023 m.
	2024 m.
	2023 m.

	Kidulių pagrindinė mokykla
	3,75
	3,75
	28
	27
	16,5
	16



5.2. Mokytojų skaičius:
	
	Mokytojų ekspertų skaičius
	Mokytojų metodininkų skaičius
	Vyresniųjų mokytojų skaičius
	Mokytojų skaičius

	Metai
	2023 
m.
	2022
 m.
	2024 m.
	2023 m.
	2024 m.
	2023 m.
	2024 m.
	2023 
m.

	Kidulių pagrindinė mokykla
	-
	-
	2
	1
	20
	18
	4
	6



5.3. Mokinių skaičiaus pokytis pagal klases rugsėjo 1 d. per paskutinius dvejus metus. Vaikų, ugdomų pagal ikimokyklinio ir priešmokyklinio ugdymo programas pokytis rugsėjo 1 d. per paskutinius dvejus metus. 
	Grupė/klasė
	2024 m.
	2023 m.
	Pokytis +/-

	Ikimokyklinukai
	30
	41
	-11

	Priešmokyklinukai
	10
	10
	0

	1
	9
	13
	-4

	2
	12
	12
	0

	3
	12
	6
	+6

	4
	8
	13
	-5

	5 
	13
	8
	+5

	6
	8
	14
	-6

	7
	13
	13
	0

	8
	15
	9
	+6

	9
	8
	11
	-3

	10
	11
	14
	-3

	Iš viso
	149
	164
	-15



5.4. Mokinių, įgijusių pradinį ir pagrindinį išsilavinimą skaičius mokykloje. Ugdytinių, užbaigusių ikimokyklinio ir priešmokyklinio ugdymo programas, skaičius mokykloje. 
	Baigė ikimokyklinio ugdymo programą
	Baigė priešmokyklinio ugdymo programą
	Įgijo pradinį išsilavinimą
	Įgijo pagrindinį išsilavinimą

	2024 m.
	2023 m.
	2024 m.
	2023 m.
	2024 m.
	2023 m.
	2024 m.
	2023 m.

	13
	10
	10
	13
	13
	7
	13
	14



0.  Pagrindinio ugdymo pasiekimų patikrinimo rezultatai.
	Dalykas
	2024 m. PUPP dalyvavo
	2024 m. balo vidurkis

	Lietuvių kalba
	12
	6,25

	Matematika
	12
	5,0



0. Mokinių pavėžėjimo organizavimas.
	Pavežamų mokinių skaičius (priešmokyklinio ir 1-10 klasių)
	Maršrutiniais autobusais
	Geltonaisiais autobusais
	Kitais būdais
	Seniūnijų transportu
	Privačiu transportu
(tėvų)
	Nepavežamų mokinių, gyvenančių toliau nei 3 km  nuo mokyklos, skaičius

	
	Į mokyklą

	75
	-
	63
	-
	-
	12
	-

	
	Iš mokyklos

	
	-
	65
	-
	-
	10
	-



5.7. Mokinių nemokamo maitinimo organizavimas.
2024–2025 m. m. nemokamą maitinimą Kidulių pagrindinėje mokykloje gauna 67 mokiniai.

5.8. Švietimo pagalbos specialistų veikla mokykloje 2024 metais.
Socialinio pedagogo darbo tikslas: supažindinti, analizuoti ir keisti mokinių socialinę aplinką, įtakojančią mokymosi motyvaciją. Vykdyti prevencinę veiklą, užtikrinti mokinių saugumą mokykloje. Socialinė pedagogė nuolat nagrinėjo mokiniams kylančias problemas, laiku ir kvalifikuotai jas sprendė, nuolat bendradarbiavo su mokinių tėvais ir mokytojais, vykdė žalingų įpročių bei neigiamų socialinių reiškinių prevenciją.
2024 m. mokykloje mokėsi 10 mokinių  iš probleminių šeimų, 2 mokiniai – globojami globėjų. Socialinė pedagogė teikė mokiniams individualias konsultacijas pagal poreikį, taikė įvairias socialinio pedagogo konsultavimo technikas, bendradarbiavo su tėvais, mokytojais ir kitais su mokinio ugdymu susijusiais asmenimis, teikė  rekomendacijas, konsultavo, vykdė darbą savitarpio pagalbos grupėse, tiriamąją ir prevencinę veiklą.
Mokykloje buvo aktyviai vykdoma netinkamo elgesio mokykloje prevencija ir darbas su probleminio elgesio mokiniais. Identifikuota elgesio ir emocijų sutrikimų turinti mokinių grupė. Pagal Šakių r. ŠPT rekomendacijas buvo parengtas priemonių planas darbui su šios grupės mokiniais. Jei pasitaikydavo destruktyvaus elgesio apraiškų, mokiniams būdavo sudarytos sąlygos pakeisti ugdymo aplinką, tokie mokiniai dirbo socialinės pedagogės kabinete.
15 mokinių buvo teikiamos individualios socialinio pedagogo konsultacijos, ilgalaikė socialinio pedagogo pagalba 1 kartą per savaitę buvo teikiama 10 mokinių. Esant poreikiui, 5 mokiniams buvo teikiama trumpalaikė epizodinė pagalba. Konsultacijos mokytojams ir tėvams buvo teikiamos pagal poreikį. Tėvai buvo konsultuojami nuotoliniu būdu (telefonu, naudojantis TAMO dienynu), reikalui esant aktualios problemos sprendžiamos Vaiko gerovės komisijos posėdžiuose, kuriuose dalyvaudavo ir mokinių tėvai.
Socialinė pedagogė bendradarbiavo su Kidulių seniūnijos socialine darbuotoja ir Vaiko teisių apsaugos skyriaus specialistėmis, policijos komisariato darbuotojais.
Mokykloje buvo vykdoma patyčių, užimtumo, žalingų įpročių prevencija ir projektinė veikla: Tolerancijos diena, Kovas - sąmoningumo didinimo mėnuo, savaitė ,,Be patyčių“. Mokykla nuolat jungėsi ir palaikė iniciatyvas, skirtas mokyklos mokiniams, nuolat dalyvavo Šakių raj. policijos rengiamuose projektuose, Šakių visuomenės sveikatos biuro organizuojamuose renginiuose ir Kidulių dvaro, miestelio bibliotekos vykdomose veiklose.
Logopedo darbo tikslas – nustatyti kalbėjimo ir kalbos sutrikimus ir juos šalinti, teikti pagalbą vaikams turintiems šiuos sutrikimus, lavinti jų pažintinius gebėjimus, normalizuoti elgseną ir skatinti socialiai priimtinesnį elgesį. Įgyvendindama šį tikslą logopedė, tyrė mokinių kalbą, nustatė kalbos, kalbėjimo bei komunikacijos sutrikimus, sudarė kalbos ir kalbėjimo sutrikimų šalinimo programas, taisė mokinių kalbos ir kalbėjimo trūkumus, bendradarbiavo su mokytojais, mokinių tėvais ar globėjais, dalyvavo Vaiko gerovės komisijos veikloje. 
2023–2024 m. m. logopedo pagalba buvo teikiama 21 mokiniui. 18 mokinių kalbos ir kalbėjimo sutrikimai  pašalinti dalinai, 3 mokiniai pažangos nepadarė. 
Nuo 2024 m. rugsėjo mėnesio logopedo pagalba buvo teikiama 20 mokinių, turinčių kalbos ir kalbėjimo sutrikimų ir 12 SUP mokinių. 
Specialioji pedagogė specialiąją pedagoginę pagalbą teikė 2023–2024 m. m. 12 specialiųjų poreikių mokinių. Specialioji pedagoginė pagalba buvo teikiama pamokų metu, reikalui esant organizuojamos papildomos individualios konsultacijos ne pamokų metu.
Nuo 2024 m. rugsėjo mėnesio mokykloje mokėsi 12 specialiųjų poreikių mokinių. Visiems buvo teikiama specialioji pedagoginė pagalba pagal individualius poreikius.
Specialioji pedagogė inicijavo specialiųjų poreikių mokinių dalyvavimą konferencijoje „Saulės vaikai“ Smalininkuose. Konferencijoje dalyvavo 4 mokyklos mokiniai, kurie parodoje eksponavo savo darbelius, dalyvavo įvairiose edukacinėse veiklose.
Specialioji pedagogė-logopedė dalyvavo kvalifikacijos kėlimo seminare „Pagalba mokymosi ir skaitymo sutrikimų turintiems vaikams“.
Psichologės darbo tikslas – rūpintis mokyklos bendruomenės narių psichine sveikata ir reikalingų psichologinių ugdymo sąlygų sudarymu mokykloje.
Psichologė bendradarbiavo su mokiniais, jų tėvais ir mokytojais, padėjo spręsti moksleiviams kylančias problemas. Teikė mokiniams individualias ir grupines psichologines konsultacijas, dirbo savitarpio pagalbos grupėse. Vedė 107 individualius pokalbius su mokiniais, 19 kartų konsultavo tėvus, vyko 12 konsultavimų tikslinėse grupėse, buvo stebėtos 2 pamokos. Psichologė dalyvavo 8 VGK posėdžiuose. 2024 m. psichologė atliko 5–10 klasių mikroklimato tyrimą. Tyrimo analizė buvo pristatyta mokytojų tarybos posėdyje, pateiktos rekomendacijos klasių mikroklimato gerinimui.

5.9. Mokyklos komisijų ir darbo grupių veikla 2024 metais.
2024 m. metais Vaiko gerovės komisija  organizavo ir koordinavo prevencinį darbą, švietimo pagalbos teikimą, saugios ir palankios vaikui aplinkos kūrimą, ugdymo programų pritaikymą mokiniams, turintiems specialiųjų ugdymo(si) poreikių. 
2024 metais mokykloje mokėsi 12 specialiųjų poreikių mokinių. 12 mokinių buvo teikiama specialioji pedagoginė pagalba ir socialinė pagalba, 6 mokiniams skirta ilgalaikė psichologo pagalba. 21 mokinys įtrauktas į kalbėjimo sutrikimų turinčių mokinių sąrašus. 
Siekiant užtikrinti sėkmingą SUP mokinių integraciją mokykloje, didelis dėmesys buvo skiriamas darbui savitarpio pagalbos grupėse. Buvo organizuojamas komandinis Švietimo pagalbos specialistų, mokytojų ir tėvų bendradarbiavimas. Mokytojai buvo konsultuojami dėl darbo su specialiųjų ugdymosi poreikių mokiniais: dėl pritaikytų programų rengimo, ugdymo priemonių parinkimo bei specialių mokymo būdų ir metodų pritaikymo, dėl dokumentų tvarkymo, rengiant mokinius pirminiam ir pakartotiniam vertinimui Šakių r. Švietimo pagalbos tarnyboje. Mokytojai buvo supažindinti su išvadomis ir rekomendacijomis tolimesniam mokinių ugdymui. Buvo vykdomas pedagoginis tėvų švietimas, organizuojami pokalbiai su klasių auklėtojais, mokytojais, švietimo pagalbos specialistais, teikiamos konsultacijos mokinių ugdymo ir auklėjimo temomis, aptariamos ugdymo ir netinkamo elgesio problemos. Vaiko gerovės komisija parengė atnaujintas Pritaikytų programų rengimo formas. 
Stiprinant komandinį darbą mokykloje, buvo ieškoma efektyvių darbo formų ir metodų. Mokytojai ir švietimo pagalbos specialistai aktyviai dalyvavo kvalifikacijos kėlimo renginiuose, dalijosi gerąja patirtimi. Mokyklos bendruomenei organizuotas kvalifikacijos kėlimo seminaras „Įtraukiojo ugdymo galimybės ir iššūkiai mokykloje“.
2024 m. smurtinio elgesio atvejų nefiksuota.
Vyko 8 Vaiko gerovės komisijos posėdžiai, kurių metu pritarta plano projektui, patvirtintas Švietimo pagalbos gavėjų sąrašas, pagalbos mokiniui specialistų planai, pritarta specialiųjų poreikių mokinių programoms. Per posėdžius svarstyti 2 netinkamo mokinių elgesio, 4 patyčių atvejai mokykloje ir socialiniuose tinkluose, el. cigarečių vartojimas mokykloje, taip pat mokymosi, netinkamo elgesio, lankomumo   ir kt. problemos. 
Prioritetinė sritis, planuojant 2025 metų Vaiko gerovės komisijos darbą, įtraukios ugdymo aplinkos kūrimas mokykloje, stiprinant komandinį darbą, taikant efektyvias darbo formas ir priemones, atsižvelgiant į individualius mokinių poreikius bei saugios ugdymo aplinkos kūrimas, įrengiant papildomai vaizdo stebėjimo kamerų mokykloje ir jos teritorijoje. 
Mokytojų atestacijos komisijos tikslas – koordinuoti, vertinti ir vykdyti pedagogų atestaciją. 2024 m. ikimokyklinio ugdymo dviem mokytojoms suteiktos vyr. mokytojų kvalifikacinės kategorijos, gautas etikos mokytojos prašymas dėl leidimo įgyti aukštesnę kvalifikacinę kategoriją. Pradėti kaupti dokumentai ikimokyklinio ugdymo mokytojos atestacijai dėl aukštesnės kvalifikacinės kategorijos. 
Komisijos nariai rūpinosi informacijos apie kvalifikacijos kėlimą sklaida įstaigoje, supažindino mokytojus su atestacijos kėlimo naujovėmis, skatino kelti kvalifikaciją, teikė informaciją apie vykstančias kvalifikacijos kėlimo programas. 
Siekiant 2021–2025 m. strateginiame plane ir 2024 m. veiklos plane numatytų tikslų ir uždavinių įgyvendinimo, mokykloje aktyviai pagal savo darbo planus veiklas vykdė Mokyklos taryba, Mokytojų taryba, Darbo taryba, Mokyklos veiklos įsivertinimo grupė, 2024–2025 m. m. ugdymo plano rengimo grupė, inventorizacijos ir turto nurašymo bei inventorizacijos atlikimo komisija.

[bookmark: _Hlk122011184]5.10. Mokyklos metodinės tarybos bei metodinių grupių veikla ir jų veiklų dermė su mokyklos strateginiu veiklos planu bei metų veiklos programa.
2024 m. metodinės tarybos veiklos uždavinys - mokymosi kokybės gerinimas, organizuojant kokybiškas šiuolaikiškas pamokas, paremtas mokinių savivaldaus mokymosi gebėjimų, mokėjimo mokytis kompetencijų ugdymu bei įtraukiojo ugdymo principais.
Mokykloje veikė 5 metodinės mokytojų grupės: priešmokyklinio ir ikimokyklinio ugdymo mokytojų metodinė grupė, pradinių klasių mokytojų metodinė grupė, humanitarinių mokslų ir menų metodinė grupė, gamtos ir socialinių mokslų metodinė grupė ir 5–10 klasių auklėtojų metodinė grupė. 
Visų metodinių grupių nariai aktyviai bendradarbiavo, vykdė veiklas, vienijančias jas pagal ugdymo sritis, keitėsi gerąja patirtimi, siekė nuolatinio profesinės kompetencijos augimo, aktyviai dalyvavo kvalifikacijos kėlimo renginiuose, teikė mokyklos administracijai pasiūlymus ugdymo proceso aprūpinimo, organizavimo ir ugdymo inovacijų diegimo. Visos metodinės grupės skatino mokinius dalyvauti konkursuose, olimpiadose. 
Metodinės tarybos nariai aktyviai dalyvavo organizuojant ir vykdant mokyklos veiklos įsivertinimą, rengė Mokytojų kvalifikacijos tobulinimo programą, teikė pasiūlymus mokyklos administracijai. 2024 m. Metodinė taryba iniciavo pasirengimo įtraukiajam ugdymui veiklas mokykloje. Mokyklos bendruomenei organizuotas seminaras „Įtraukusis ugdymas. Iššūkiai ir galimybės savo mokykloje“.
2024 m. vyko 4 metodinės tarybos posėdžiai, kurių metu buvo pristatytas Metodinės tarybos veiklos planas, derinami mokytojų dalykų ilgalaikiai planai, dalijamasi  metodinėmis praktikomis ir patirtimis. Metodinėje taryboje buvo skaitytas pranešimas „Savivaldaus mokymosi ir įtraukiojo ugdymo strategijomis grįstas ugdymas“, organizuota mokytojų diskusija apie kokybiškos pamokos organizavimą, aptartos galimybės mokykloje tobulinti projektinį ugdymą. Taip pat buvo analizuojami mokinių NMPP bei 10 klasės PUPP rezultatai, aptartos integruotų pamokų bei pamokų netradicinėse ugdymo aplinkose organizavimo galimybės mokykloje, pasidalinta gerąja patirtimi iš stažuočių užsienyje bei seminarų ir kursų.
Mokytojų vestos atviros pamokos ir skaityti pranešimai:
	Metodinė grupė
	Atviros pamokos
	Pamokos (veiklos) netradicinėse aplinkose
	Inicijuoti renginiai ir edukacijos
	Skaityti pranešimai
	Integruotos
pamokos

	Ikimokyklinio ir priešmokyklinio ugdymo mokytojų metodinė grupė
	4
	3
	17
	2
	4

	Humanitarinių mokslų ir menų metodinė grupė
	3
	10
	8
	3
	4

	Gamtos ir socialinių mokslų metodinė grupė
	4
	10
	4
	6
	2

	Pradinių klasių mokytojų metodinė grupė
	2
	8
	12
	3
	2

	5–10 klasių auklėtojų metodinė grupė
	-
	15
	7
	6
	-


5.11. Pedagogų kvalifikacijos kėlimas, pedagogų atestacija.
Kidulių pagrindinės mokyklos pedagogai kvalifikaciją kėlė dalyvaudami seminaruose. Per 2024 m. 26 pedagogai apsilankė ar dalyvavo nuotoliniu būdu 122 seminaruose. 3 mokytojai pravedė 2 seminarus: „Atnaujintos chemijos bendrosios programos įgyvendinimo rekomendacijos“ ir „Įtraukusis ugdymas. Iššūkiai ir galimybės“. Mokytojai prioritetus teikė pamokos vadybos, pamokos metodikos, dalykiniams ir psichologiniams seminarams. 
	Dalyvauta kvalifikacijos kėlimo renginiuose (skaičius)
	Dalyvauta bendrųjų kompetencijų seminaruose (skaičius)
	Dalyvauta dalykiniuose seminaruose (skaičius)

	122
	62
	60



2024 m. dviem ikimokyklinio ugdymo mokytojoms suteiktos vyr. mokytojų kvalifikacinės kategorijos.

[bookmark: _Hlk122419028]5.12. Mokyklos vadovų kvalifikacijos kėlimas. 
	0. 
	Dalyvauta bendrųjų kompetencijų seminaruose
	Dalyvauta vadybiniuose seminaruose

	0. Direktorės pavaduotoja ugdymui Gražina Bartkuvienė
	„Pamokų planavimas ir organizavimas naudojant skaitmenines priemones“,
40 val.
	Švietimo lyderių forumas „Švietimo kodas“, 8 val.

	0. 
	
	„Konfliktai ir krizės ugdymo bendruomenėje: priežastys, pasekmės ir sprendimo būdai“, 6 val.

	0. 
	„Patyriminis mokymas ir dalykų integracija 5-8 kl. lietuvių kalbos ir literatūros pamokose“, 1,5 val.
	„Smurto artimoje aplinkoje prevencija, bendradarbiavimo svarba ir darbas su moksleiviais švietimo įstaigoje“, 8 val.



 5.13. Materialinė bazė, ūkinė veikla. Pagrindiniai finansiniai rodikliai.
	
	Patvirtinti (Eur)
	Gauta (Eur)

	Iš viso
	1 232 904,82
	1 232 076,68

	Kitos reikmės
	512 466,00
	512 466,00

	Mokinio krepšelis
	637 995,50
	63 7995,50

	Pavėžėjimas
	19 794,00
	19 794,00

	Nemokamas maitinimas
	24123,00
	23294,86

	Spec. programos
	18800,00
	18800,00

	VB lėšos socialinę  riziką patiriantiems  ikimokyklinio amžiaus vaikams
	3800,00
	3800

	VB lėšos pedagoginių darbuotojų darbo užmokesčiui didinti
	12193,00
	12193,00

	SB lėšos kelionės išlaidų pedagogams kompensavimas
	3733,32
	3733,32



2024 m. įstaiga baigė be kreditorinių įsiskolinimų. Mokykla turi paramos gavėjo statusą,  remiantys asmenys perveda 1,2 proc. pajamų mokesčio, kurių 2024 m. gauta 388,44 Eur. Gaunamos lėšos panaudojamos mokyklos ugdymo proceso gerinimui ir materialinės bazės atnaujinimui.
Mokykla dalyvauja tarptautiniame Nordplus projekte Love, Forest, Love. Per 2024 m. panaudota 2318 Eur projektinių lėšų.
Kidulių pagrindinė mokykla dalyvavo ir NŠA rengiamo projekte „Galimybių mokykla“. Iš viso gavome 3700,92 Eur, už kuriuos įsigijome 221 vadovėlį.
2024 m. ugdymo aplinkos gerinimui: edukacinių erdvių atnaujinimui ir remontui buvo panaudota 2520 Eur. Renovuota mokyklos valgykla, kurios remontui išleista 47083 Eur. Įsigyta valgyklai įrangos už 13465 Eur.
Kidulių pagrindinėje mokykloje įsigyta mokymo priemonių, vadovėlių, skaitmeninio mokymosi programų, kompiuterių, mokyklinių baldų sporto inventoriaus bei kitų prietaisų  už 7930 Eur.  

6. Bendrųjų ugdymo planų vykdymas:

6.1. Pamokinės veiklos (ugdymo plano dalykų) organizavimas ir vykdymas: 
2023–2024 mokslo metų  ugdymo planas reglamentuoja pradinio ir pagrindinio ugdymo  programų ir su šiomis programomis susijusių neformaliojo vaikų švietimo programų įgyvendinimą mokykloje. Rengiant ugdymo planą, atsižvelgta  į mokytojų bei mokyklos tarybos nutarimus, mokyklos įsivertinimo ir išorinio vertinimo išvadas. 
Rengdama mokyklos ugdymo planą mokykla apibrėžė ugdymo programų reikalavimus, siekiant ugdymo dermės, prieinamumo ir kokybės, pateikė konkrečius susitarimus dėl ugdymo turinio formavimo bei ugdymo proceso organizavimo, kad kiekvienas mokinys pasiektų asmeninės pažangos ir geresnių ugdymo(si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų visumą. 
Pagrindinis tikslas – pagerinti kiekvieno mokinio pasiekimus ir pažangą, personalizuojant ugdymo procesą, pagrįstą asmeniniais pasiekimais, mokymosi, būdų ir formų pasirinkimu, tikslingai panaudojant šiuolaikiškus mokymosi išteklius.
Buvo keliami uždaviniai:
1. Teikti pagalbą mokiniui, orientuojantis į jo asmenybės tapsmą ir individualius mokymosi poreikius, planuojant ir organizuojant ugdymo procesą mokykloje.
2. Sukurti funkcionalią, šiuolaikišką mokymo(si) aplinką, turtinant skaitmeninių priemonių bazę, įrengiant naujas edukacines erdves bei jas pritaikant individualiam ir grupiniam mokinių darbui.
3. Taikant įvairias mokymo ir mokymosi strategijas, pagerinti mokinių pasiekimus visuose ugdymo koncentruose.
4. Gerinti 10 klasės mokinių PUPP pasiekimus. 
Mokykla, planuodama mokyklos ugdymo turinio įgyvendinimą ir sudarydama mokyklos ugdymo planą, skyrė Bendrųjų ugdymo plane nurodytą minimalų privalomą pamokų skaičių atitinkamos klasės mokiniui. Mokyklos ugdymo turiniui įgyvendinti klasė į grupes dalijama arba sudaromos laikinosios (mobiliosios) grupės dalykams mokyti. Minimalus mokinių skaičius grupėje – 5.  6–10 klasių mokiniai dalijami į grupes etikos ir tikybos mokymui, 5, 6, 7, 8, 10 klasėse formuojamos atskiros grupės II užsienio kalbos (rusų ir vokiečių) mokymui, 10 klasės mokiniams skiriami lietuvių kalbos ir matematikos moduliai mokymosi poreikiams tenkinti.
Pažintinė, kultūrinė, meninė, kūrybinė veikla buvo vykdoma mokyklos nustatyta tvarka. Ši veikla organizuojama pagal mokytojų tarybos patvirtintą planą. Mokykla, siekdama nuosekliai ugdyti mokinių kompetencijas ir užtikrinti formaliojo ir neformaliojo ugdymo dermę mokykloje, sudarė galimybes gilinti mokinių mokymosi įgūdžius praktinėse veiklose ir dalykinės krypties neformaliojo ugdymo programose, skirdama šioms veikloms valandas iš neformaliojo ugdymo organizavimo valandų. Tikslingai panaudojant neformaliojo ugdymo valandas, buvo skirta valandų informatikos pradmenų mokymui pradinėse klasėse ir prevencinės programos „Antras žingsnis“ vykdymui.
Mokykloje vykdomos trys prevencinės programos. Jų veiklos pagal mišrų modelį integruojamos į klasės vadovo darbą ir į Gyvenimo įgūdžių programą.
Vadovaujantis socialinės veiklos organizavimo aprašu, mokiniai atlieka socialinę veiklą pagal iš anksto suderintus planus.
9 klasės mokiniai dalyvavo integruoto turinio pilietiškumo ir gynybos įgūdžių formavimo veiklose. 9 klasės mokiniams 2023–2024 m. m. Kidulių pagrindinėje mokykloje buvo vykdoma  rugsėjo II savaitę. Integruotą ugdymo veiklą vykdė Lietuvos šaulių sąjunga. 
Ugdymas karjerai vykdomas vadovaujantis Lietuvos Respublikos švietimo, mokslo ir sporto ministro 2022 m. rugpjūčio 31 d. įsakymu Nr. V-1334 Rekomendacijos dėl karjeros specialistų ir profesinių orientavimo paslaugų teikimo švietimo įstaigose. Ugdymą karjerai vykdo karjeros specialistas pagal parengtą planą.
Kiekvienam mokiniui sudaroma galimybė gauti švietimo pagalbą ir mokymosi konsultacijų. Konsultacijos buvo vykdomos išdėstant jas tam tikru periodiškumu per visas ugdymo dienas. Konsultacijos buvo teikiamos ne didesnėse kaip 5 mokinių grupėse. Mokinio praleistos konsultacijos nėra kompensuojamos.
Mokykla siekė pagerinti mokinių pasiekimus visų klasių koncentruose. Pavyko pagerinti ugdymo kokybę 1–4 klasių koncentre. Ugdymo kokybė pagerėjo 10 proc., 5–8 klasių koncentre ugdymo kokybė sumažėjo 3,6 proc., 9–10 klasių koncentre sumažėjo 7,1 proc. PUPP balo vidurkiai lietuvių kalbos pagerėjo 0,68 balo vertės, o matematikos – 0,7 balo sumažėjo. Nepatenkinamų PUPP įvertinimų nebuvo. 
2024–2025 m. m. mokykla kelia uždavinius: teikti pagalbą mokiniui, orientuojantis į jo asmenybės tapsmą ir individualius mokymosi poreikius, planuojant ir organizuojant ugdymo procesą mokykloje; sukurti funkcionalią, šiuolaikišką mokymo(ai) aplinką, turtinant skaitmeninių priemonių bazę, įrengiant naujas edukacines erdves bei jas pritaikant individualiam ir grupiniam mokinių darbui; taikant įvairias mokymo ir mokymosi strategijas, pagerinti mokinių pasiekimus visuose ugdymo koncentruose; gerinti 10 klasės mokinių PUPP pasiekimus. 

6.2. Popamokinės veiklos (ugdymo plano dalykų) ir kito neformalaus ugdymo organizavimas ir vykdymas:
Kidulių pagrindinėje mokykloje sudarytas užklasinių renginių planas, kuriame numatyti tradiciniai renginiai, šventės ir sukaktys. Mokykloje sukurtos 4  neformaliojo ugdymo programos. 1-4 klasių mokiniai lanko sporto (gimnastikos), informatikos, muzikos būrelius, 5-10 klasių mokiniai – sporto (tinklinio), Europos šalių kalbos ir kultūros būrelius. 2 neformaliojo ugdymo valandos skirtos ankstyvosios prevencijos programos „Antras žingsnis“ vykdymui, dar 4– informatikos pradmenų ugdymui 1– 4 klasių mokiniams. 
Neformaliojo ugdymo būrelių veikloje Kidulių pagrindinėje mokykloje dalyvauja 60proc. mokinių,  neformaliojo ugdymo organizavimui panaudota 53proc. valandų. 
	Neformalaus ugdymo kryptis
	Panaudota valandų
	Skirta valandų pagal ugdymo planą 1–10 kl.
	Priežastis

	Meninė (muzikos būrelis )
	1
	19
	Atsižvelgiant į mokyklos galimybes, skirtas neformaliojo ugdymo valandų skaičius tenkina mokinių poreikius.

	Sportinė (gimnastikos, tinklinio būreliai )
	2
	
	

	Pažintinė („Antras žingsnis“, Europos šalių kalbos ir kultūra)
	3
	
	

	Dalykinė (informatikos būreliai)
	4
	
	

	Iš viso
	10
	
	



Mokyklos tradiciniai renginiai 2024 m. buvo vykdomi pagal direktoriaus patvirtintą Popamokinių renginių planą. Mokykloje vyko Rugsėjo 1-osios šventė, Tolerancijos diena, Kalėdinės edukacinės ekskursijos 1–10 klasių mokiniams, Sausio 13-osios ir Vasario 16-osios renginiai, Šeimos diena, Sporto šventė, Karjeros diena, Mokslo metų užbaigimo šventė ir kt.
Neformaliojo ugdymo būreliuose aktyviai dalyvauja 1–4 klasių koncentre besimokantys mokiniai. Mokykloje ieškoma galimybių įsteigti šokių būrelį. Šiuo metu ieškoma šokių mokytojo. 
Mokykloje vykdomos mokinių ir tėvų apklausos dėl neformalaus ugdymo programų poreikio, atsižvelgiant į mokinių pageidavimus, bet susiduriame su atitinkamų sričių specialistų poreikiu, kad būtų sukurtos kokybiškos ir mokinių lūkesčius atitinkančios programos. 32 mokiniai lanko įvairius neformaliojo ugdymo užsiėmimus Jurbarko mieste, 26 mokiniai – Šaulių programą.  
Kidulių pagrindinės mokyklos edukacinėje erdvėje „Praeities atspindys“ yra kaupiama medžiaga apie mokyklos istoriją, vietos etnografiją. Mokiniai gilinosi į knygnešystės istoriją Kidulių krašte, papildyta edukacinės erdvės ekspozicija, dalyvauta Kidulių krašto ir Sudargo bendruomenių organizuojamuose renginiuose. 
Siekėme ugdyti mokinių pasididžiavimo ir tapatumo mokykla jausmą, sudarydami sąlygas demonstruoti mokinių darbus viešosiose erdvėse, viešindami mokinių laimėjimus mokykloje, mokyklos svetainėje ir socialiniame tinkle „Facebook“.

7. 2024 metų olimpiadų ir konkursų laimėjimai bei pasiekimai:

7.1. Dalyvavimas rajoninėse olimpiadose ir konkursuose, laimėjimai bei pasiekimai (ugdymo plano dalykų):
	Dalykas
	Dalyvavo olimpiadoje/konkurse
	1 vieta
	2 vieta
	3 vieta

	Geografija „Mano gaublys“ 6–8 kl.
	5
	
	+
	+

	Biologija 5–8 kl.
	3
	
	
	

	Matematika 5–4-8 kl.
	3
	
	
	

	Lietuvių kalbos ir literatūros olimpiada „Švari kalba – švari galva“ 5–8 kl.
	4
	
	
	

	Anglų kalba 7–8 kl.
	3
	
	
	

	Technologijų (medžio darbų)
	3
	
	
	

	1 klasės mokinių dailaus rašto konkursas
	1
	
	
	

	2 klasės mokinių diktanto konkursas
	2
	
	
	

	3 klasės mokinių raiškaus skaitymo konkursas
	1
	
	
	

	4 klasės mokinių matematikos olimpiada
	1
	
	
	

	Anglų kalbos sakymo paraidžiui „Spelling Bee“ konkursas 5–7  kl.
	4
	
	
	



7.2. Dalyvavimas respublikinėse olimpiadose ir konkursuose, laimėjimai bei pasiekimai (ugdymo plano dalykų):
Mokiniai aktyviai dalyvavo Tarptautiniuose edukaciniuose konkursuose“: „Olympis 2023-Rudens sesija“ (gavo 1 medalį, 37 diplomus ir 20 padėkų), „Olympis 2024-Pavasario sesija“ (gavo 5 medalius, 49 diplomus ir 12 padėkų), matematikos konkurse „Kengūra 2024“ (dalyvavo 9 mokiniai). Vienas mokinys dalyvavo „KINGS“ informacinių technologijų olimpiados finale ir pasiekė antrąjį žinių lygmenį (12 vieta Lietuvoje). 

7.3. Dalyvavimas olimpiadose ir konkursuose, laimėjimai bei pasiekimai (ne ugdymo plano dalykų):
	Olimpiada/konkursas
	Dalyvavo olimpiadoje/konkurse
	1 vieta
	2 vieta
	3 vieta

	LR Konstitucijos egzaminas
	14
	
	
	

	2–8 klasių moksleivių meninio skaitymo festivalis užsienio kalba (anglų kalba) Kudirkos Naumiesčio Vinco Kudirkos gimnazijoje.
	3
	
	
	

	Praktinis seminaras „Pinigų įvairovė. Pinigų matematika gyvenime ir uždavinių sprendime“ Gelgaudiškio pagrindinėje mokykloje.
	4
	
	
	



7.4. Laimėjimai bei pasiekimai sporto srityje.
	Olimpiada/konkursas
	Dalyvavo olimpiadoje/konkurse
	1 vieta
	2 vieta
	3 vieta

	5–6 klasių berniukų kvadrato varžybos „Europos judumo savaitei“ paminėti
	Rajoninės varžybos
	
	
	

	9–10  klasių berniukų tinklinio varžybos
	Rajoninės varžybos
	
	
	



8. Dalyvavimas šalies ir tarptautiniuose mokinių raštingumo tyrimuose, testavimuose. 

Kidulių pagrindinės mokyklos 4 ir 8 klasių mokiniai dalyvavo matematikos ir skaitymo Nacionaliniuose mokinių pasiekimų patikrinimuose. 
	[bookmark: _Hlk90218878][bookmark: _Hlk90219300]Testas
	Mokiniai laikę testą
	Pasiekimų lygis (4 klasė)

	
	
	Aukštesnysis
	Pagrindinis
	Patenkinamas
	Nepatenkinamas

	Matematika
	11
	-
	10
	1
	-

	Skaitymas
	12
	-
	5
	6
	1



	Testas
	Mokiniai laikę testą
	Pasiekimų lygis (8 klasė)


	
	
	Aukštesnysis
	Pagrindinis
	Patenkinamas
	Nepatenkinamas

	Matematika
	7
	-
	-
	6
	1

	Skaitymas
	6
	-
	5
	1
	-



9. Projektinės veiklos organizavimas ir vykdymas.

	Projekto pavadinimas
	Projekto trukmė
	Projekto dalyvių skaičius
	Trumpas projekto apibūdinimas

	Projektas Nordplus Love, FOREST, love

	2024 m.
	1 mokytojas ir 5 mokiniai
	Pagrindinis projekto tikslas –  susipažinti su partnerių iš Lietuvos, Latvijos, Danijos, Farero salų kasdieniu gyvenimu, švietimo sistema, tradicijomis, tautosaka, gamta per veiklas, susijusias su miškais. Tikslinė galimo projekto mokinių grupė – mokiniai, gimę 2009–2011 metais. Mokinių grupė ir mokytoja 2024 m. lankėsi Farero salose.

	Projektas Nordplus Love, FOREST, love

	2024 m.
	1 mokytojas ir 6 mokiniai
	Pagrindinis projekto tikslas –  susipažinti su partnerių iš Lietuvos, Latvijos, Danijos, Farero salų kasdieniu gyvenimu, švietimo sistema, tradicijomis, tautosaka, gamta per veiklas, susijusias su miškais. Tikslinė galimo projekto mokinių grupė – mokiniai, gimę 2009–2011 metais. Mokinių grupė ir mokytoja 2024 m. lankėsi Danijoje.



10. Bendradarbiavimas su socialiniais partneriais, partnerystė, dalyvavimas programose.

Mokykla aktyviai bendradarbiavo su Kidulių seniūnija, Kidulių dvaru, Šakių raj. savivaldybės viešosios bibliotekos Kidulių ir Sudargo filialais, Kaimelio bažnyčia, Smalininkų technologijų ir verslo mokykla, Valstybės sienos apsaugos tarnybos prie VRM Pagėgių pasienio rinktinės Šilgalių pasienio užkarda, Jurbarko raj. Pašvenčio girininkija, NVŠ „Jaunojo kario (šaulio) ugdymas“, organizavo bendrus renginius, projektus. Mokiniai dalyvavo įvairiose akcijose, skatinančiose pilietinį įsitraukimą, ugdančiomis gebėjimą priimti sprendimus ir motyvaciją dalyvauti mokyklos ir vietos bendruomenės veiklose. 
Kidulių bibliotekoje 4 klasės mokiniai dalyvavo mokymuose „Medijų ir informacinio raštingumo stiprinimas bendruomenėse: saugok savo asmens duomenis“, 9–10 klasių mokiniai – mokymuose „Medijų raštingumo stiprinimas bendruomenėse: ugdykime kritinį mąstymą kartu“, priešmokyklinės grupės ugdytiniai ir 1 klasės mokiniai – gamtininko, mokslininko, miegapelių tyrėjo Rimvydo Juškaičio fotografijų parodos atidaryme, 5 klasės mokiniai – terapinio skaitymo užsiėmimuose.
Kidulių dvare 7 ir 9 klasių mokiniai dalyvavo Jaunimo erdvės atidarymo renginyje, Pyragų dienoje. 
4, 5, 8, 9 klasių mokiniai dalyvavo edukacijoje „Knygų rišimas“, skirtoje Knygnešio dienai paminėti, Sudargo bibliotekoje. 
6 klasės mokiniai dalyvavo integruotoje tikybos ir anglų kalbos pamokoje Kaimelio parapijos bažnyčioje.
2 ir 4 klasių mokiniai dalyvavo respublikinėje specialiųjų ugdymosi poreikių turinčių asmenų konferencijoje-festivalyje „Saulės vaikai“, 10 klasės mokiniai - atvirų durų dienoje „Profesija – bilietas į pasaulį“ Smalininkų technologijų ir verslo mokykloje. 
5 ir 8 klasių mokiniai dalyvavo nacionalinėje profesinio veiklinimo iniciatyvoje „Šok į tėvų klumpes 2024“ ir Atvirų durų dienoje Valstybės sienos apsaugos tarnybos prie VRM Pagėgių pasienio rinktinės Šilgalių pasienio užkardoje. 
8 klasės mokiniai dalyvavo miškasodyje  Jurbarko raj. Pašvenčio girininkijoje pagal neformaliojo ugdymo programą „ Nuo sodinuko iki knygos“.
6-10 klasių mokiniai dalyvavo Kidulių ir Jurbarko krašto jaunųjų šaulių sąskrydyje „Mes Lietuvai“ Veliuonos Antano ir Jono Juškų gimnazijoje.
Mokykla aktyviai bendradarbiavo su Kidulių seniūnija. Seniūnijos specialistai teikė informaciją, kuri reikalinga sutikslinti duomenis Mokinių registre, planuoti mokinių kontingentą. Seniūnijos socialinė darbuotoja aktyviai dalyvavo Vaiko gerovės komisijos posėdžiuose, padėjo sprendžiant problemas su socialinės rizikos ir probleminėmis šeimomis. Seniūnija teikė pagalbą tvarkant mokyklos teritoriją.
Kidulių ambulatorija atliko mokinių ir darbuotojų sveikatos tikrinimą ir priežiūrą. 
Bendradarbiaujama su Kaimelio parapijos klebonu Z. Stepanausku, kuris dažnai dalyvauja įvairiuose mokyklos renginiuose. 

11. Socialinė-prevencinė veikla.

Mokykloje buvo vykdomos nuoseklios ir ilgalaikės socialines ir emocines kompetencijas ugdančios prevencinės programos, apimančios patyčių, smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą. Buvo sudaromos sąlygos visų ugdymo koncentrų  mokiniams dalyvauti jų amžiaus grupę atitinkančioje programoje. 
Mokykla tęsė dalyvavimą pradinių klasių mokinių prevencinėje programoje „Antras žingsnis“. Taip pat dalyvavo Specialiosios pedagogikos instituto savižudybių prevencijos programoje, kuri skirta 9-10 klasių koncentro mokiniams. Programa buvo integruojama į atskirų mokomųjų dalykų mokymo turinį, įgyvendinama per neformaliojo vaikų švietimo veiklas, klasės vadovo veiklą ir socialinio pedagogo bei sveikatos specialisto ugdymo programas.  5-8 klasių mokiniams buvo vykdoma prevencinė programa „Tiltai“, jos turinį integruojant į klasės vadovų veiklą pagal atskirą planą. Mokykla, siekdama nuosekliai ugdyti mokinių kompetencijas, mokyklos ugdymo turinyje susiejo formaliąsias socialinio ugdymo pamokas (istorija, geografija, pilietinis ugdymas)  su neformaliosiomis praktinėmis veiklomis.
Mokiniai pagilino bendrąsias kompetencijas aktyviai veikti, tyrinėti, bendrauti ir bendradarbiauti įvairiose veiklose ir fizinėse bei virtualiose aplinkose, nes dalis formaliojo ir neformaliojo švietimo veiklų buvo organizuojama už mokyklos ribų (gamtoje, muziejuose, įvairiose įstaigose ir pan.). Mokiniai, dalyvaudami šiose veiklose, turėjo kūrybines galimybes gilinti savo žinias, tobulinti pažintines kompetencijas ir ugdytis vertybines nuostatas.     
Mokykla aktyviai bendradarbiavo su Kidulių seniūnija, Kidulių dvaru, Šakių raj. savivaldybės viešosios bibliotekos Kidulių filialu. 
Mokiniai dalyvavo Kidulių dvaro vykdomose edukacinėse veiklose, bendrose pilietinėse ir kultūrinėse veiklose, savanoriavo. 
Nuolat buvo bendradarbiaujama su Kidulių seniūnijos socialine darbuotoja, Jurbarko miesto seniūnijos socialine darbuotoja,  konsultuojamasi su vaikų teisės apsaugos specialistėmis ir policijos pareigūne. 
Mokykloje buvo vykdoma patyčių, užimtumo, žalingų įpročių prevencija ir projektinė veikla.  Šakių bendruomenės pareigūnė pravedė pamokėlę 1 klasės mokiniams,  diskutavo su 5 ir 8 klasių mokiniais apie patyčias, sekstingą. Mokiniai aktyviai dalyvavo netradicinėje pamokoje, pasidalino savo patirtimis.
 Kartu su sveikatos priežiūros specialiste buvo vykdoma užkrečiamų ligų profilaktika, psichotropinių medžiagų prevencija, organizuojami pirmos pagalbos teikimo mokymai. Skaitomos paskaitos apie sveiką mitybą, asmens ir dantų higieną, fizinio aktyvumo svarbą, emocijas ir jausmus. Mokykloje buvo pasvertos visų klasių  mokinių kuprinės.
Krizinio nėštumo centro specialistai skaitė paskaitą „Žmogaus gyvybės vystymasis. Neplanuotas nėštumas, jo išeitys ir pasekmės“.
2 klasės mokiniams suteikta galimybė mokytis plaukti Šakių rajono savivaldybės jaunimo kūrybos ir sporto centro baseine.
Mokykla nuolat jungiasi ir palaiko iniciatyvas skirtas mokyklos mokiniams, nuolat dalyvauja Šakių raj. policijos rengiamuose projektuose. Jungėmės prie iniciatyvos  Tolerancijos dienai paminėti su 5-10kl. mokiniais.
Buvo vykdomos projektinės veiklos apie patyčių atpažinimą ir įveiką. 5, 7, 9 klasių mokiniai stebėjo ir aptarė filmuotą medžiagą apie Niką Vujičičių ,,Patyčios turi baigtis''. 
Mokykla dalyvavo Narkotikų, tabako ir kontrolės departamento bei Švietimo, mokslo ir sporto ministerijos inicijuotame 2024 m. tarptautiniame alkoholio, tabako, kitų psichoaktyviųjų medžiagų vartojimo paplitimo tarp mokinių tyrime Lietuvoje (toliau – ESPAD). 9 klasės mokiniai pildė ESPAD tyrimo anketas.
Nors socialinių ir prevencinių veiklų vykdymui skiriamas didelis dėmesys,  mokykloje vis dar išlieka aktualios žalingų įpročių, mokymosi motyvacijos trūkumo, lankomumo bei kitos mokinių asmenybinės ir elgesio problemos.

12. Ugdymas karjerai.

Karjeros specialisto veiklos tikslas – padėti mokiniams išsiaiškinti būsimos profesinės karjeros tikslus, susipažinti su darbo pasauliu ir padėti jiems įgyti gebėjimų profesinei karjerai planuoti.
Profesinio orientavimo veiklas mokiniams mokykloje vykdė karjeros specialistas.
2024 m.  metais mokykloje buvo vykdomos šios karjeros ir profesinio orientavimo veiklos: profesinio informavimo užsiėmimai 1–10 kl. mokiniams, individualios karjeros konsultacijos, profesinio veiklinimo renginiai.
 5–10 kl. karjeros ugdymo specialisto veikla buvo integruojama į pamokinę veiklą, vedamos integruotos dorinio ugdymo, etikos, dailės, technologijų pamokos. 
5 klasės mokiniai kartu su karjeros specialistu dalyvavo edukacijoje „Vėjo spalva žalia“ apie vėjo jėgaines Tauragės raj. Lauksargių km., 8–10 klasių mokiniai – karjeros ugdymo renginyje Šakių rajono policijos komisariate.
Marijampolės STEAM centre mokiniai dalyvavo įvairiose mokinių ugdymo veiklose: „Nematomas mikropasaulis“ (2–3 klasių mokiniai), „Šiukšlių monstras“ (4 klasės mokiniai), „Kas gyvena samanose?“ (5–6 klasių mokiniai),  „RoboEstafetė“ (7 klasės mokiniai), „3D piešimas“ (8–9 klasių mokiniai), „Cheminių medžiagų kelionės ląstelėje“ (10 klasės mokiniai).
Balandžio 29 dieną vyko „Karjeros diena 2024“. Mokykloje apsilankė Kauno maisto pramonės ir prekybos mokymo centro specialistės, Marijampolės PRC Kudirkos Naumiesčio skyriaus mokiniai ir juos lydinti karjeros specialistė ir profesijos mokytojai, regioninio karjeros planavimo specialistė, Valstybinės miškų urėdijos vyr. miškininkas, Šakių policijos komisariato pareigūnė. Mokiniams buvo vykdomos edukacijos, vyko pokalbiai ir paskaitos karjeros temomis.
10 klasės mokiniai dalyvavo verslumo renginyje „Mes ir DI“ Šakių „Žiburio“ gimnazijoje.

13. Įstaigoje vykdytos veiklos priežiūros ir patikros.

Mokykloje buvo vykdomas mokyklos veiklos kokybės įsivertinimas. 2024 m. giluminiam įsivertinimui pasirinkta: Tema 2.4 Vertinimas ugdant Rodiklis 2.4.1 Vertinimas ugdymui ir 2.4.2. Mokinių įsivertinimas. Parengtos rekomendacijos ugdymo kokybės gerinimui. 
Šakių rajono savivaldybės Švietimo, kultūros ir sporto skyriaus vedėjas stebėjo 10 klasės PUPP vykdymą.

14. Kita (nurodyti).

[bookmark: _Hlk90149793]15. Pagrindinės 2024 metų problemos.

1. Mokykloje trūksta švietimo pagalbos specialistų.
2. Nepakankama mokinių mokymosi motyvacija 9–10 klasių koncentre.
3. Destruktyvus mokinių elgesys mokykloje.
4. Prasta mokyklos katilinės būklė, kuriai reikalingas kapitalinis remontas.
5. Reikalingas mokyklos pastato stogo remontas.

16. Veiklos perspektyvos 2025 metams.

Mokyklos 2025 metų veiklos aktualumą lemia strateginės veiklos kryptys bei 2024 metų mokyklos veiklos plano įgyvendinimo analizė. 2025 m. veiklos plane numatytas šis mokyklos veiklos tikslas ir uždaviniai:
[bookmark: _Hlk188020739]1 strateginis tikslas. Siekti kiekvieno mokinio asmeninės pažangos, užtikrinant ugdymo(si) kokybę, atitinkančią šiuolaikinius ugdymo(si) tikslus bei kurti pilietišką ir saugiai gyvenančią bendruomenę, ugdant lyderystės kultūrą mokykloje.
[bookmark: _Hlk188020803]1 uždavinys. Tobulinti pamokos vadybą, stiprinant mokytojų bendrąsias ir profesines kompetencijas.
2 uždavinys. Sudaryti palankias sąlygas kiekvienam mokiniui ugdytis pagal gebėjimus, užtikrinant švietimo pagalbą, lygias galimybes ir ugdymo(si) prieinamumą.
3 uždavinys. Puoselėti palankų emocinį ir socialinį mikroklimatą mokykloje, kuriant visos bendruomenės pagarbius tarpusavio santykius.
4 uždavinys. Sudaryti sąlygas mokyklos bendruomenės iniciatyvoms ir lyderystei.

